Teorien om Emotionelle Kundetyper er udviklet af forsker ved Aalborg Universitet Sanne Dollerup og direktør Jannie Ilum Gade. Det er en forskningsbaseret og jordnær metode til at inddele kunder i 4 forskellige kundetyper og bygger bl.a. på studier af kunders købsadfærd (over 3.000 cases).
I modsætning til traditionel segmentering af kunder ud fra geografi og demografi (alder, køn, civilstand osv.), så bygger metoden om emotionel segmentering på, hvad kunden føler er det rigtige i købssituationen.